**Generalforsamling for grundejerforeningen Sletten,**

**16/3 2016.**

1. Valg af dirigent.

Michael N. Jensen blev valgt. Dirigenten konstaterede at generalforsamlingen var varslet rettidigt og dermed beslutningsdygtig.

1. Valg af referent.

Tonny Toftgaard blev valgt.

1. Formandens beretning.

Formanden Bjarne Ø. Olesen gennemgik bestyrelsens arbejde og resultater.

Kommunens plan om at udskifte alt gadelys til LED blev gennemgået. Det er forventningen at, grundejerforeningen 2017 skal træffe beslutning om dette. Der blev opfordret til, at grundejerne kan søge information på VARDEKOMMUNE/LED.

Formandens beretning er vedlagt.

1. Regnskab 2015.

Kasserer Johan Brøndsted gennemgik grundejerforeningens regnskab for 2015.

En grundejer vil have ført til referat, at det er kritisabelt at bestyrelsen henfører midler til, i grundejerens optik, almindelige budgetposter, der burde være indarbejdet i de øvrige budgetposter. Emnet blev drøftet på generalforsamlingen, herunder at foreningens revisorer ikke havde gjort anmærkninger i forbindelse med deres godkendelse af regnskab 2015. Regnskabet blev godkendt.

1. Indkomne forslag

Bestyrelsen har modtaget forslag om beskæring af beplantningen omkring del 1 – 4. Dels skygger træerne skygger meget for solen i haver og dels er der nogle af ammetræerne, der nok skulle have været fjernet tidligere.

Bestyrelsen havde udarbejdet 2 forslag vedr. udtynding af læbælterne og ved afstemning blev forslag 1 vedtaget med 17 stemmer for. De to forslag kan ses i den vedlagte Power Point.

I løbet af 2016 vil træer og buske blive udtyndet og lagt i bunden af de berørte områder. Opskåret træ er til fri afhentning efter først-til-mølle princippet.

Bestyrelsen havde ligeledes modtaget et forslag om beskæring af beplantningen langs Ortenvej. Dette forslag blev også drøftet og vedtaget med 13 stemmer for og 1 imod. Bestyrelsen vil få udarbejdet et tilbud og få træerne beskåret efter samme læst som i de øvrige læbælter. Disse initiativer vil blive gennemført i 2016.

1. Vedtagelse af budget 2016

Bestyrelsen havde selv lavet 2 forslag til økonomien 2016,

Forslag 1 var med et uændret kontingent til 2200 kr. pr. husstand og vil give ca. 80.000 i overskud.

Forslag 2 var til 2000 kr. pr husstand og ville give ca 50.000 i overskud.

Forslag 3 var indkommet fra en grundejer, som foreslog 1500 kr. pr. husstand og dette ville give et underskud på ca. 25000 kr.

Forslag 1 blev vedtaget med 19 stemmer for og ingen imod.

Budgettet blev godkendt og kontingentet for 2016 vil være 2200 kr. pr. husstand.

1. Valg af bestyrelse.

Johan Brøndsted blev genvalgt

Leif Nielsen trådte ud af bestyrelsen (han er flyttet fra området).

Anders Ernst sletten 41 (del 2) blev valgt ind i stedet for Leif Nielsen.

Suppleant Anders Kirchheiner blev genvalgt.

1. Valg af revisorer

Revisor Frank Christiansen blev ligeledes genvalgt.

1. Eventuelt.

Emnet vintertjeneste/rydning ind til hver del ude fra stamvejen blev igen rejst.

Del 4 har eksempelvis problemer ved indkørslen til området, hvor vejen deler sig i to. Her kan der godt være meget glat.

Bestyrelsen får udarbejdet et tilbud på saltning/rydning af de stier, der for nuværende ikke skal ryddes af en grundejer og heller ikke er omfattet af den rydning grundejerforeningen allerede betaler for. Dette forslag vil blive fremlagt på generalforsamlingen 2017.

Hastighed/kørsel på vejene blev også rejst igen.

Del 2 har eksempelvis et stort problem ud for nr. 41. Her drejer vejen 90 grader og det er svært at se rundt om hjørnet. Ligeledes oplever grundejere, der bliver kørt for stærkt, særligt på stamvejen, men også i de enkelte lommer. Desuden er der også mange, der kører ”den forkerte vej” rundt i rundkørslen ved del 4/5. **Derfor opfordrer bestyrelsen til at man udviser hensyn og kører efter forholdene. Desuden opfordrer bestyrelsen til dialog og godt naboskab, da det synes unødvendigt/vanskeligt at regulere med tiltag som bump, chikaner etc.**

Bestyrelsen undersøger i løbet af 2016, hvilke tiltag, der kan gøres og fremlægger resultatet af disse drøftelser med kommune/politi på generalforsamlingen 2017.

Forslag om genplantning af træer langs Isbjerg Møllevej. Bestyrelsen udarbejder forslag til generalforsamling 2017.